

**Қостанай облысының мемлекеттік табиғи қаумалдары аумағындағы жер учаскесі иелерінің және жер пайдаланушылардың шаруашылық қызметіне шектеу қою туралы**

***Күшін жойған***

Қостанай облысы әкімдігінің 2009 жылғы 23 маусымдағы № 236 қаулысы. Қостанай облысының Әділет департаментінде 2009 жылғы 8 шілдеде № 3683 тіркелді. Күші жойылды - Қостанай облысы әкімдігінің 2017 жылғы 5 қазандағы № 499 қаулысымен

      Ескерту. Күші жойылды – Қостанай облысы әкімдігінің 05.10.2017 № 499 қаулысымен (алғашқы ресми жарияланған күнінен кейін он күн өткен соң қолданысқа енгізіледі).

      2006 жылғы 7 шілдедегі № 175 "Ерекше қорғалатын табиғи аумақтар туралы" Қазақстан Республикасы Заңының 10-бабы 2-тармағының 11) тармақшасына, 68-бабының 1-тармағына, 69-бабына сәйкес Қостанай облысының әкімдігі **ҚАУЛЫ ЕТЕДІ:**

      1. Жарсор-Орқаш, Михайловка, Сарықопа, Тауынсор мемлекеттік табиғи қаумалдар аумағындағы жер учаскелері иелерінің және жер пайдаланушылардың шаруашылық қызметіне шектеулер қойылсын:

      1) жабайы жануарлардың өліміне жол бермеу үшін ауылшаруашылық машиналар пышақтары секцияларының алдына шошытуға лайықты құралдар бекіту;

      2) тыңайтқыштарды қолдану кезінде олардың мөлшерлемесін қатаң түрде сақтау, тыңайтқыштарды егістіктің жиектерінде ұқыпсыз сақтауға жол бермеу;

      3) пішен орудың мерзімін 1 шілдеден бастау;

      4) топыраққа ауылшаруашылық дақылдардың уланған тұқымдарын қажетті тереңдікте жақсылап егу және ауылшаруашылық техникасына май құю кезінде жердің бетіне уланған тұқымдардың шашылуына жол бермеу;

      5) пішен ору және ауылшаруашылық дақылдарын жинау кезінде жабайы жануарлардың жаппай өлу жағдайларын болдырмайтын тәсілдерді қолдану.

      2. Жарсор-Орқаш, Михайловка, Сарықопа, Тауынсор мемлекеттік табиғи қаумалдар аумағында мемлекеттік табиғи-қорық қорының объектілерін сақтауға қатер төндірсе немесе оларды молықтыруды нашарлатып жіберетін кез-келген қызметке жол берілмесін, оның ішінде:

      1) аңшылықты;

      2) ұяларды, індерді, апандарды және басқа да мекендеу орындарын бүлдіруге;

      3) балықтан басқа хайуандарды, кез келген тәсілдермен және құралдармен олжалауға;

      4) өсімдіктер мен жануарлардың бөтен түрлерін жерсіндіруді;

      5) жұмыртқа жинауды;

      6) орман алаңдарында, алаңқай жерлерде, шабындықтарда, жайылымдарда шөптерді, бұталарды және аңыздарды өртеу, басқаруында қаумал орналасқан органның келісімі бойынша басқарылатын жасытудан басқа;

      7) суырлар және басқа да құнды аңдар мен құстар мекен еткен жерлерде жалпы пайдаланудағы жолдардың шетінде механикаландырылған көліктің қозғалысы;

      8) сәуірден маусымға дейін суда жүзетін құстар мен шалшықшылар ұя салу кезінде өзеннің жағалау учаскелерінде ірі қара мал мен қойларды бағуды;

      9) сәуірден маусымға дейін суырлар мен басқа да құнды аңдар және құстар мекен еткен жерлерде иттерді байлаусыз ұстауды;

      10) топырақтың құнарлы қабатының бұзылуы;

      11) көл жағалауына дейін 4 шақырым жақын қашықтықта шопандарға арналған вагондарды және малдар үшін кардтар орналастыруды;

      12) көлікті жөндеу, көл айдыны шегінде жанар-жағар май материалдарын тастау;

      13) Жарсор-Орқаш қаумалы бойынша тырналардың таралу мекеніне кірмейтін егістік жер учаскелерін есептемегенде бақша дақылдарын өсіруге арналған тың даланы жыртуды;

      14) шопан вагондарын және Жарсор-Орқаш қаумал шекарасынан 1,5-2 шақырым жақын малға орналған кардтарды орналстыруды;

      15) қыркүйек айында Ақсу көлі мен Жарсор-Орқаш қаумалы бойынша Жарсор көлінің солтүстік және шығыс жағынан батпақты жағалауларын қосатын ауданда тырналар шоғырланған негізгі жерлерде мал жаю;

      16) тыңайтқыштар мен улы химикаттарды көлдің жаны мен ормандалалы учаскелерде сақтау.

      Ескерту. 2-тармаққа өзгерту енгізілді - Қостанай облысы әкімдігінің 2011.10.14 № 410 (алғаш ресми жарияланғаннан кейін күнтізбелік он күн өткен соң қолданысқа енеді) қаулысымен.

      3. Осы қаулы алғаш рет ресми жарияланған күнінен кейін он күнтізбелік күн өткен соң қолданысқа енгізіледі.

|  |
| --- |
| *Қостанай* |
| *облысының әкімі* | *С. Кулагин* |

      КЕЛІСІЛДІ:

      "Костанай облыстық орман

      және аңшылық шаруашылығы

      аумақтық басқармасы"

      мемлекеттік мекемесенің

      бастығы

      \_\_\_\_\_\_\_\_\_\_ М. Бегімбетов

      23.06.2009

      "Қазақстан Республикасы

      Ауыл шаруашылығы министрлігі

      Орман және аңшылық шаруашылығы

      комитеті Науырзым мемлекеттік

      табиғи қорығы" мемлекеттік

      мекемесінің директоры

      \_\_\_\_\_\_\_\_\_\_\_\_\_\_\_\_\_\_ Б. Муттаков

      23.06.2009

      "Қазақстан Республикасы

      Қоршаған Ортаны қорғау

      министрлігі Экологиялық

      реттеу және бақылау комитеті

      экологиясының Тобыл-Торғай

      департаменті" мемлекеттік

      мекемесі Қостанай филиалының

      бастығы

      \_\_\_\_\_\_\_\_\_\_\_\_\_\_\_\_\_ А. Кәрімов

      23.06.2009

      "Қазақстан Республикасы Ауыл

      шаруашылығы министрлігінің

      Су ресурстары комитеті Су

      ресурстарын пайдалануды реттеу

      және қорғау жөніндегі Тобыл-Торғай

      бассейндік инспекция" мемлекеттік

      мекемесінің бастығы

      \_\_\_\_\_\_\_\_\_\_\_\_\_\_\_\_\_ Ғ. Оспанбекова

      23.06.2009

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК